VENDIM
Nr. 112, datë 17.2.2016

PËR MIRATIMIN E MARRËVESHJES, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË KONFEDERATËS ZVICERANE, TË PËRFAQËSUAR NGA AGJENCIA ZVICERANE PËR ZHVILLIM DHE BASHKËPUNIM (SDC) E DEPARTAMENTIT FEDERAL ZVICERAN TË PUNËVE TË JASHTME, E CILA VEPRON NËPËRMJET AMBASADËS ZVICERANE NË SHQIPËRI PËR PROJEKTIN “LËVIZ ALBANIA”, FAZA E PARË, KORRIK 2015 – QERSHOR 2019

Në mbështetje të nenit 100 të Kushtetutës dhe të neneve 17 e 23, të ligjit nr. 8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve të Jashtme, Këshilli i Ministrave

VENDOSI:

Miratimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Konfederatës Zvicerane, të përfaqësuar nga Agjencia Zvicerane për Zhvillim dhe Bashkëpunim (SDC) e Departamentit Federal Zviceran të Punëve të Jashtme, e cila vepron nëpërmjet Ambasadës Zvicerane në Shqipëri për projektin “Lëviz Albania”, faza e parë, korrik 2015 – qershor 2019, sipas tekstit bashkëlidhur këtij vendimi. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama










Marrëveshje
ndërmjet Këshillit të Ministrave të Republikës së Shqipërisë dhe Qeverisë së Konfederatës Zvicerane, të përfaqësuar nga Agjencia Zvicerane për Zhvillim dhe Bashkëpunim (SDC) e Departamentit Federal Zviceran të Punëve të Jashtme, e cila vepron NËpËrmjet Ambasadës Zvicerane në Shqipëri për Projektin “Lëviz Albania”

FAZA E PARË
korrik 2015 – qershor 2019
Një projekt dypalësh bashkëpunimi dhe zhvillimi

Në përpjekje për të forcuar marrëdhëniet miqësore që ekzistojnë midis dy vendeve, 
Në vijim të Marrëveshjes Kuadër për Bashkë-punimin Teknik, Financiar dhe Ndihmës Humanitare midis Këshillit Federal Zviceran, më 11 maj 2007 dhe e ratifikuar nga Kuvendi Shqiptar me ligjin nr. 9801, datë 13 shtator 2007, 
Në respektim të parimeve demokratike dhe të drejtave themelore të njeriut - siç janë të përcaktuara veçanërisht në Deklaratën Universale të të Drejtave të Njeriut - që frymëzon politikat e brendshme dhe të jashtme të të dyja Palëve dhe përfaqësojnë një element thelbësor në të njëjtin qëndrim me objektivat e kësaj marrëveshjeje,
Këshilli i Ministrave i Republikës së Shqipërisë dhe qeveria e Konfederatës Zvicerane kanë rënë dakord mbi termat dhe kushtet që janë shprehur më poshtë: 
Neni 1	
Kushtet e përgjithshme dhe përkufizimet 

Kudo që është përdorur në këtë marrëveshje projekti, përveç kur konteksti kërkon ndryshe, termat në vijim do të kenë kuptimet si më poshtë:
a) “Palët Kontraktuese” nënkupton Këshillin e Ministrave të Republikës së Shqipërisë dhe Qeverinë e Konfederatës Zvicerane; 
b) “Këshilli i Ministrave i Republikës së Shqipërisë” nënkupton Qeverinë e Republikës së Shqipërisë, të përfaqësuar nga Zyra e zëvendëskryeministrit; 
c) “Qeveria e Konfederatës Zvicerane” përfaqësohet nga Agjencia Zvicerane për Zhvillim (SDC) dhe Bashkëpunim e Departamentit Federal Zviceran të Punëve të Jashtme; 
d) “Projekt” nënkupton projektin “Lëviz Albania”; 
e) “SDC” nënkupton Agjencinë Zvicerane për Zhvillim dhe Bashkëpunim të Departamentit Federal Zviceran të Punëve të Jashtme;
f) “Grant” nënkupton kontributin financiar të dhënë nga qeveria Zvicerane sipas kësaj marrëveshjeje; 
g) “Partneri zbatues” nënkupton konsorciumin e drejtuar nga Fondacioni Shoqëria e Hapur për Shqipërinë (OSFA).
Neni 2	
Përgjegjësia për zbatim

Autoritetet e mëposhtme do të jenë përgjegjëse për zbatimin e marrëveshjes: 
Për Këshillin e Ministrave të Shqipërisë: 
Zyra e zëvendëskryeministrit.
Zyra e zëvendëskryeministrit do të jetë bashkëpunëtorja qeveritare e projektit. 
Për qeverinë e Konfederatës Zvicerane: 
Agjencia Zvicerane për Zhvillim dhe Bashkë-punim (SDC),
e përfaqësuar nga Ambasada Zvicerane në Shqipëri.
SDC-ja do t’i besojë zbatimin e projektit. konsorciumit të drejtuar nga Fondacioni Shoqëria e Hapur për Shqipërinë (OSFA). 

Neni 3	
Qëllimet dhe objektivat 

Objektivi i projektit është: Qytetarët shqiptarë përfitojnë nga përmirësimi i demokracisë vendore. 
Rezultatet specifike të këtij projekti janë si më poshtë: 
a) (në nivel vendor) Aktorët e shoqërisë civile ndikojnë në përcaktimin e përparësive, në vendimmarrje dhe në mbikëqyrjen e autoriteteve vendore; 
b) (në nivel kombëtar) Aktorët e shoqërisë civile ndërmarrin dhe mbështesin ndryshime strukturore për të përmirësuar demokracinë në nivel vendor.
Për të arritur këta objektiva, projekti do të bashkëpunojë me institucionet e mëposhtme: 
- Qytetarët, organizatat e shoqërisë civile, median, njësitë e qeverisjes vendore, ministrin e Shtetit për Çështjet Vendore, ministrin e Shtetit për Marrëdhëniet me Parlamentin, Zyrën e zëvendëskryeministrit dhe Ministrinë e Financave. 
Ndërhyrjet, aktivitetet kryesore dhe rezultatet e parashikuara janë specifikuar në dokumentin e projektit, të datës 16 qershor 2015. Bazuar në këtë dokument, është hartuar një përmbledhje, që përbën pjesë integrale të kësaj marrëveshjeje. Dokumenti i projektit për fazën e parë mbulon periudhën 1 korrik 2015 – 30 qershor 2019. 

Neni 4	
Detyrimet dhe Palët Kontraktuese 

Detyrimet specifike të Qeverisë së Konfederatës Zvicerane përfshijnë: 
a) Deri më 30 qershor 2019, qeveria e Konfederatës Zvicerane synon të parashikojë fonde në formë të një granti të parimbursueshëm në vlerën maksimale prej 6’000’000 CHF (gjashtë milionë franga zvicerane), i cili do të përdoret në mënyrë ekskluzive për zbatimin e projektit sipas qëllimeve dhe objektivave të përcaktuar më sipër në nenin 3; 
b) Ky grant nuk mund të alokohet për ndonjë qëllim tjetër. Çdo pjesë e papërdorur e grantit, e cila do të mbetet në fund të projektit është subjekt i rifinancimit të Qeverisë së Konfederatës Zvicerane; 
c) Qeveria e Konfederatës Zvicerane nëpërmjet SDC-së ka kontraktuar konsorciumin e drejtuar nga Fondacioni Shoqëria e Hapur për Shqipërinë (OSFA) si organizatat zbatuese; 
d) Granti do të shpërndahet dhe auditohet sipas dispozitave të kontratës ndërmjet SDC-së dhe OSFA-së. 
Detyrimet specifike të Këshillit të Ministrave të Republikës së Shqipërisë përfshijnë: 
a) Zyra e zevendëskryeministrit do të veprojë si bashkëpërgjegjëse për orientimin strategjik të projektit; 
b) Do të sigurojë lidhjen e “Lëviz Albania” me politikat kombëtare dhe të kornizave ligjore përkatëse për shoqërinë civile, me qëllim mundësimin dhe nxitjen e koherencës së objektivave të “Lëviz Albania” me kushtet e kornizës kombëtare; 
c) Mbështetjen e lehtësimit dhe shpërndarjen e përvojës dhe të informacionit bazuar në rezultatet e arritura dhe ndikimet e projektit në nivel kombëtar; 
d) Mbështetjen dhe lehtësimin e lidhjes dhe bashkëpunimin me ministritë dhe institucionet e tjera; 

e) Sigurojë reagimin dhe bashkëpunimin e strukturave të decentralizuara në nivel rajonal dhe/ose vendor; 
f) Të vërë në dispozicion alokimet e nevojshme buxhetore për të rimbursuar Tatimin mbi Vlerën e Shtuar (TVSH) për projektin për një shumë maksimale prej 144’750 CHF (njëqind e dyzet e katër mijë e shtatëqind e pesëdhjetë franga zvicerane). Rimbursimi i TVSH-së do të kryhet në përputhje me legjislacionin tatimor në fuqi; 
g) Këshilli i Ministrave do t’u krijojë mundësinë ekspertëve të huaj, të angazhuar në bazë të kësaj marrëveshjeje dhe anëtarëve të  familjeve të tyre që të përjashtohen nga të gjithë taksat gjatë vlefshmërisë së kësaj marrëveshjeje, sipas nenit 4.1, pika “c” të marrëveshjes ndërmjet Qeverisë së Konfederatës Zvicerane dhe Qeverisë së Republikës së Shqipërisë mbi Bashkëpunimin Teknik dhe Financiar dhe Ndihmës Humanitare. 

Neni 5 	
Menaxhimi i projektit 

a) Projekti është një sipërmarrje e përbashkët ndërmjet Zyrës së zëvendëskryeministrit dhe SDC-së nëpërmjet Ambasadës Zvicerane. 
b) Qeveria e Konfederatës Zvicerane ka kontraktuar për këtë projekt një konsorcium të drejtuar nga Fondacioni Shoqëria e Hapur për Shqipërinë (OSFA) si agjencitë zbatuese të projektit, sipas një kontrate të nënshkruar ndërmjet Qeverisë së Konfederatës Zvicerane dhe OSFA-së. Kjo agjenci zbatuese merr përsipër në emër të Qeverisë së Konfederatës Zvicerane të gjitha detyrat operacionale, administrative dhe mbikëqyrëse të projektit, duke përfshirë rimbursimet, monitorimin dhe raportimin.
c) SDC-ja mund të mandatojë ekspertë vendorë dhe të huaj afatgjatë dhe afatmesëm për të mbështetur zbatimin e projektit.
d) SDC-ja mund të mandatojë individë të tjerë dhe organizata vendore ose ndërkombëtare për zbatimin e pjesëve të veçanta të projektit, si për shembull, shqyrtimin gjatë gjysmës së projektit dhe për vlerësimin në përfundim të projektit. 
e) Zyra e zëvendëskryeministrit ndërmerr veprimet e nevojshme për të lehtësuar zbatimin e aktiviteteve të rëna dakord të projektit; ofron akses për informacionin përkatës, duke përfshirë të dhëna statistikore, që janë të nevojshme dhe të dobishme për arritjen e objektivave të projektit. 

Neni 6	
Mbikëqyrja dhe koordinimi 

Në mënyrë që të garantohet mbikëqyrja, cilësia, qëllimi dhe koordinimi i projektit, si dhe për të trajtuar çështjet e politikave, do të ngrihet një Bord Këshillimor (BK) dhe takimet do të zhvillohen dy herë në vit (zakonisht në janar dhe në shtator). BK-ja do të arrijë kuorumin vetëm kur të jenë të pranishëm përfaqësuesit e të dyja Palëve Kontraktuese. Vendimet merren me konsensus të të gjithë anëtarëve të pranishëm me të drejtë vote. Nëse nuk mund të arrihet konsensus do të fillojë një proces negocimi. SDC-ja rezervon të drejtën për vendimin përfundimtar. 
BK-ja do të përbëhet nga institucionet e mëposhtme, me nga një votë për secilin: 
- 1 përfaqësues nga Zyra e zëvendës-kryeministrit; 
- 1 përfaqësues i Ambasadës Zvicerane; 
- 1 ekspert të shquar të demokracisë vendore dhe të shoqërisë civile ose medias.
Në bazë të temës për diskutim do të ftohen si vëzhgues pa të drejtë vote, aktorë të tjerë (përfaqësues nga Ambasada Zvicerane, ministri të linjës, OJF, projekti dhe projekte të ngjashme).
Sekretariati i Bordit Këshillimor ofrohet nga projekti “Lëviz Albania”. Menaxheri i projektit merr pjesë në takim pa të drejtë vote. 
BK-ja do të ndërmarrë detyrat e mëposhtme: 
- Dhënien e këshillave për ekipin e projektit të udhëzimeve dhe të rekomandimeve strategjike, teknike dhe operacionale në lidhje me fushat e ndërhyrjes së “Lëviz Albania”, qasjet metodologjike dhe instrumentet të projektit.
- Shprehjen e mendimeve për planin vjetor të veprimit të projektit.
- Këshillimin e ekipit të projektit për qëllimet apo objektivat tematikë dhe gjeografikë për përdorimin e instrumenteve të projektit, sipas informacionit të marrë nga raportet monitoruese të ekipit të projektit;
- Rishikimin e dokumenteve strategjike, raporteve vjetore dhe planeve, si dhe dhënien e rekomandimeve për përmirësime të mëtejshme.
Me kërkesë të njërit prej anëtarëve të BK-së, mund të kërkohet të zhvillohet një takimi i paprogramuar. Takimet bashkëdrejtohen nga Palët Kontraktuese. 

Palët Kontraktuese do të informojnë menjëherë njëra-tjetrën, deri në nivel të arsyetueshëm të praktikueshëm, do të konsultohen me njëra-tjetrën për çdo ngjarje që ndërhyn ose rrezikon të ndërhyjë në zbatimin e suksesshëm të projektit. 

Neni 7 	
Prokurimi i mallrave dhe shërbimeve 

a) Mallrat dhe shërbimet që do të financohen përmes të ardhurave të kontributit zviceran do të prokurohen në përputhje me rregullat e konsorciumit të drejtuar nga OSFA-ja, të cilat janë bashkërenduar me legjislacionin zviceran për prokurimet publike. Në përputhje me nivelin e vlerës monetare, disa lloje prokurimesh mund të kryhen në nivel vendor. 
b) Gjatë kohëzgjatjes së projektit, mallrat e përfituara nga fondet e SDC-së për përdorim të projektit do të mbeten në dispozicion të pakufizuar të projektit dhe nuk do të devijohen nga projekti pa një miratim paraprak me shkrim nga SDC-ja.
c) Nëse për ndonjë arsye, projekti duhet të ndërpritet, përdorimi i mallrave të ofruara nëpërmjet kontributit zviceran do të vendoset me shkrim nga Palët.
d) Në fund të projektit, SDC-ja duhet të vendosë mbi pronësinë dhe përdorimin e mallrave të prokuruara gjatë periudhës së zbatimit të projektit.
e) Mallrat e prokuruara nga projekti për organizatat partnere do t’i dorëzohen dhe do të merren përsipër nga autoriteti përkatës kompetent me miratimin e SDC-së. 

Neni 8	
Pezullimi dhe përfundimi i marrëveshjes 

a) Secila Palë ka të drejtë të përfundojë këtë marrëveshje nëpërmjet një njoftimi me shkrim gjashtë muaj përpara përfundimit. 
b) Nëse njëra nga Palët çmon se kjo marrëveshje nuk mund të arrihet më ose që Pala tjetër nuk po përmbush detyrimet e saj, Pala tjetër do të ketë të drejtën të pezullojë ose të përfundojë këtë marrëveshje, duke i dhënë një njoftim me shkrim tre muaj para. Pavarësisht nga sa më sipër, çdo Palë mund ta përfundojë këtë marrëveshje me efekte të menjëhershme në rast të ndonjë shkeljeje të konsiderueshme të marrëveshjes. Shkelje e konsiderueshme nënkupton shkelje të rënda të një prej objektivave të rëndësishëm të kësaj marrëveshjeje.
c) Pezullimi dhe mundësia për të hyrë përsëri në fuqi do t’i njoftohet menjëherë Palës tjetër nëpërmjet mjeteve diplomatike dhe do të hyjë në fuqi 30 ditë pas marrjes së informacionit nga Pala tjetër. 
d) Në rast se ngjarjet nga forca madhore (katastrofa natyrore etj.) pengojnë zbatimin e marrëveshjes, secila Palë mund të përfundojë marrëveshjen që hyn në fuqi që nga momenti kur bëhet i pamundur vazhdimi i saj. 
e) Në rast të një përfundimi të parakohshëm të kësaj marrëveshjeje ose në fund të projektit, çdo fond i pashpenzuar brenda kuadrit të projektit do t’i kthehet SDC-së. 
Neni 9	
Modifikimet dhe zgjidhja e mosmarrëveshjeve 

Çdo modifikim ose ndryshim i kësaj marrëveshjeje duhet të bëhet me shkrim, me pëlqimin e të dyja Palëve. 
Mosmarrëveshjet në lidhje me interpretimin ose zbatimin e dispozitave të kësaj marrëveshjeje do të zgjidhen nëpërmjet negociatave diplomatike ndërmjet Palëve. 
Neni 10	
Dispozitat e përgjithshme 

Në kuadrin e kësaj marrëveshjeje, Palët nuk duhet të kërkojnë në mënyrë të drejtpërdrejtë ose tërthorazi përfitime të çfarëdolloj natyre. Ato nuk duhet të pranojnë ndonjë kërkesë të tillë. Çdo ofertë, dhuratë, pagesë, shpërblim apo përfitim i çdolloji si një sjellje e paligjshme dhe praktikë korruptuese nënkupton një shkelje të kësaj marrëveshjeje dhe justifikon përfundimin e saj, si dhe/ose marrjen e masave korrigjuese, në përputhje me legjislacionin e zbatueshëm. 

Neni 11	
Shtojcat

Përmbledhja e dokumentit të projektit (shtojca 1) përbën pjesë integrale të kësaj marrëveshjeje. 

Neni 12	
Kohëzgjatja dhe hyrja në fuqi 

Kjo marrëveshje mbulon periudhën, që përfshin fazën përgatitore dhe fazën kryesore, nga data 1 korrik 2015 deri më 30 qershor 2019. Ajo do të hyjë në fuqi me përfundimin e procedurave të brendshme ligjore dhe do të përfundojë sapo të dyja Palët të kenë përmbushur detyrimet e tyre kontraktuare përkatëse. 
Kjo marrëveshje është hartuar në katër kopje origjinale në gjuhën angleze dhe shqipe. Të dyja versionet e teksteve janë autentike dhe kanë të njëjtën vlerë. Në rast të ndryshimeve në interpretim, versioni në gjuhën angleze do të ketë përparësi. 
Palët e mëposhtme konfirmojnë dhe nën-shkruajnë këtë marrëveshje të hartuar në Tiranë, më 21 dhjetor 2015.

	Për Këshillin e Ministrave të Republikës së Shqipërisë
Niko Peleshi
Zëvendëskryeministër
Këshilli i Ministrave

	Për qeverinë e Konfederatës Zvicerane 
Christoph Graf
Ambasador
Ambasada e Zvicrës në Shqipëri



PËRMBLEDHJE E SHKURTËR
“Lëviz Albania” është një projekt novator që synon të ketë një efekt katalizator për demokracinë vendore në Shqipëri. 
Përkufizimi i “Lëviz Albania” për “demokracinë vendore” është vendimmarrje gjithëpërfshirëse dhe mbikëqyrje e qeverisjes vendore që sjell transparencë dhe përgjegjshmëri më të madhe, si dhe shërbime publike të përmirësuara. 
“Lëviz Albania” do ta forcojë demokracinë vendore në të gjithë vendin nëpërmjet kultivimit të një shoqërie civile vendore me bazë komunitare, që ka ndikim dhe nxit kërkesën për qeverisje të mirë. Në të njëjtën kohë do të ndërmerren projekte strategjike dhe veprimtari advokatie në nivel kombëtar, për të mundësuar krijimin e një mjedisi që do të nxisë një demokraci vendore më të mirë dhe të qëndrueshme. 
Në përgatitjen e këtij projekti, “Lëviz Albania” ka kryer një punë të madhe kërkimore në terren, duke kryer më shumë se 200 intervista dhe seanca diskutimesh me aktorë të shoqërisë civile në të gjithë vendin. Gjetjet e studimit e kanë pasuruar perceptimin nga ana e ekipit të projektit të faktorëve nxitës dhe frenues të ndryshimeve në nivel kombëtar dhe vendor, si dhe të aftësive, kapaciteteve, interesave dhe potencialeve të tyre. 
Qëllimi parësor i “Lëviz Albania” është: Qytetarët shqiptarë përfitojnë nga përmirësimi i demokracisë vendore 
Objektivat e “Lëviz Albania”, janë:
- Rezultati 1: (në nivel vendor) Aktorët e shoqërisë civile ndikojnë në përcaktimin e përparësive, vendimmarrje dhe mbikëqyrjen e autoriteteve vendore. 
- Rezultati 2: (në nivel kombëtar) Aktorët e shoqërisë civile ndërmarrin dhe mbështesin ndryshime strukturore për të përmirësuar demokracinë në nivel vendor. 
“Lëviz Albania” punon duke u bazuar në premisën ose “teoria e ndryshimit” se për të sjellë dhe për të ruajtur një kulturë të qeverisjes gjithëpërfshirëse, transparente dhe të përgjegjshme, është e domosdoshme të mbështetet në mënyrë të vazhdueshme kërkesa e qëndrueshme për një qeverisje më të mirë. 
Për ta arritur këtë, ajo ka përgatitur një strategji, e cila do të: 1) Përmirësojë mjedisin kombëtar fuqizues për demokraci vendore; 2) Mobilizojë platformat e aktorëve të demokracisë vendore në mënyra krijuese; 3) Përqendrojë vëmendjen kombëtare tek idetë dhe aktivitetet e saj; 4) Nxisë koalicionet horizontale dhe vertikale të palëve të interesuara për të trajtuar sfidat komplekse; dhe do të 5) Promovojë sinergji strategjike të projekteve që mbështesin kërkesën për qeverisje të vërtetë demokratike dhe projekteve që forcojnë aftësitë e institucioneve publike për ta ofruar atë. Kjo qasje plotëson mbështetjen që ofrohet nga shumë donatorë, duke përfshirë edhe Ambasadën Zvicerane, për forcimin e aftësive të institucioneve publike në nivel vendor, për t’u shërbyer më mirë zgjedhësve të tyre. Për këtë qëllim, “Lëviz Albania” do të përdorë instrumentet e mëposhtme:
1. Grantet, grantet individuale dhe mbështetjen emergjente për aktorët e shoqërisë civile (OJF), organizatat me bazë komunitare, median, institucionet akademike, grupet e të rinjve dhe grave dhe për individët (kampionë të demokracisë), të cilët do të jepen pjesërisht nëpërmjet konkurseve të ideve publike me vizibilitet të madh, të organizuar në nivel vendor në gjithë Shqipërinë.
2. Një instrument mundësues strategjik (IMS), i cili është projektuar për të shfrytëzuar pikat e forta të brendshme të “Lëviz Albania”, si: 1) Nxitëse dhe mundësuese e reformës; 2) Ndërtuese e kapaciteteve qytetare vendore; dhe 3) Përkrahëse strategjike e ndryshimeve të mëdha. IMS-ja do të bëjë ndërhyrje të cilat do të nxisin dhe do të mundësojnë një gamë të gjerë aktivitetesh për demokraci në mbarë Shqipërinë dhe do të rrisë mundësitë për sigurimin e qëndrueshmërisë së tyre. 
Secili nga instrumentet e projektit përforcon njëri-tjetrin. Për shembull, IMS-ja krijon një mjedis më fuqizues për përfituesit e granteve dhe granteve individuale, duke filluar nga zbatimi i drejtpërdrejtë i projekteve për trajtimin e problemeve strukturore që pengojnë demokracinë vendore (p.sh., zgjedhje jo të drejtpërdrejta të këshilltarëve, financa bashkiake jotransparente etj.). Gjithashtu, ai do të mbështesë drejtpërdrejt përfituesit e granteve dhe të mbështetjes emergjente për rritjen e kapaciteteve dhe asistencë në komunikim, për të shtuar ndikimin e tyre në nivel vendor. Ai do të nxisë krijimin e koalicioneve me bazë komunitare, nëpërmjet metodologjisë së sesioneve të orientimit dhe të zhvillimit të kapaciteteve.
Në të njëjtën kohë, grantet dhe grante individuale do të informojnë shpërndarjen e IMS-së nga ana e “Lëviz Albania”, duke përfshirë edhe fushat me përparësi të ndjekura nga grupet e qytetarëve, si edhe pengesat dhe vështirësitë që ata hasin. Ky informacion më pas do të kanalizohet në aktivitetet dhe punën mbështetëse të IMS-së në nivel kombëtar. Grantet dhe grantet individuale do të nxisin konkretisht edhe krijimin e aleancave dhe koalicioneve të aktorëve qytetarë, përmes hartimit të thirrjeve për ide në konkurse publike. Gjithashtu, thirrjet do të kanalizojnë edhe punën e marrësve të granteve, me qëllim që ata të synojnë si sfida strukturore, ashtu dhe sfidat e orientuara nga kërkesa me të cilat përballet demokracia shqiptare. 
Ajo që ka rëndësi është se të gjitha këto instrumente janë hartuar dhe do të përdoren në mënyrë që të sigurojnë: 1) Barazinë gjinore kudo dhe gjatë gjithë kohës; 2) Përdorimin e medias si nxitëse e ndryshimeve; dhe 3) Angazhimin e aktorëve qeveritarë sa herë që është e nevojshme.
Tabela më poshtë paraqet numrin e parashikuar të përfituesve të drejtpërdrejtë dhe të tërthortë nga projekti “Lëviz Albania” gjatë kohës së zbatimit të tij:
	Të drejtpërdrejtë: marrës granti, Organizata të Shoqërisë Civile (OSHC) dhe individë
	100–150 marrës granti nga OSHC-ja
50 individë 	

	Të drejtpërdrejtë: OSHC dhe individë (si përfitues të mbështetjes të IMF-së)
	300 aktorë të shoqërisë civile

	Të tërthortë: Qeverisjet vendore dhe qytetarët e tyre
	50 nga 61 njësi të qeverisjes vendore

	Të tërthortë: Ministritë e linjës
	Të paktën 4 nga 19 ministritë, p.sh., ministri i Shtetit për Çështjet Vendore, Ministria e Financave, ministri i Shtetit për Marrëdhëniet me Parlamentin dhe ministri i Mirëqenies Sociale dhe Rinisë



Paketat orientuese të financimit për grante, grante individuale dhe mbështetje emergjente për projektin 4-vjeçar të “Lëviz Albania”, janë: 
1. Viti I – 505,963 franga zvicerane;
2. Viti II – 1,198,258 franga zvicerane;
3. Viti III – 1,198,258 franga zvicerane;
4. Viti IV – 559,058 franga zvicerane.
Fondi i parashikuar i financimit për aktivitetet e Instrumentit Mundësues Strategjik (projektet e vetiniciuara dhe shërbimet me vlerë të shtuar për partnerët) është: 732.108 franga zvicerane. 
Shuma e planifikuar për vlerësimin e jashtëm të projektit është 30.000 franga zvicerane. 
“Lëviz Albania” angazhohet që të garantojë standarde cilësore dhe transparente në administrimin dhe shpërndarjen e fondeve në dispozicion. “Lëviz Albania” ka përgatitur një Manual Grantesh që rregullon dhe detajon procesin e dhënies së granteve, duke u bazuar në përvojën e konsorciumit. 
Grafiku i mëposhtëm përmbledh qasjen e ndërhyrjes: 

	[image: Stema e Republikes e perfunduar [Converted]]
	 Viti 2016 – Numri 28 





Faqe|1

Faqe|2404


[image: ]


[bookmark: _GoBack]Njëkohësisht, “Lëviz Albania” ka parashtruar disa hapa të fuqishëm, që synon të ndërmarrë për të garantuar këndvështrimin gjinor në gjithë projektin, maksimizimin e angazhimit strategjik të medias dhe sigurimin më të mirë të mundshëm, sa herë që nevojitet, të bashkëpunimit me qeverinë. Gjithashtu, ajo do të finalizojë Strategjinë gjithëpërfshirëse të Komunikimit të projektit, për të arritur rastet e suksesshme, për të siguruar pasqyrimin e gjerë në media (dhe në median sociale) të të gjitha ngjarjeve dhe aktiviteteve të saj dhe për të frymëzuar në një shkallë më të gjerë kampionët e demokracisë në mbarë vendin që të luajnë një rol efikas në rritjen e kërkesës së fuqishme për përmirësimin e demokracisë vendore. 
Media do të luajë dy role thelbësore në projekt: rolin klasik të marrëdhënieve me publikun dhe rolin e advokacisë. Siç është vënë në dukje, ajo do të përdoret për të siguruar që aktivitetet të transmetohen në mbarë vendin, me qëllim që t’i frymëzojnë sa më shumë aktorët qytetarë për të bërë përpjekje për përmirësimin e demokracisë vendore. Media dhe organizatat e medias shihen, gjithashtu, edhe si përfitues të mundshëm të granteve dhe granteve individuale, si individë ose si aktorë të drejtpërdrejtë, ose si aktorë në kuadër të koalicioneve më të gjera; për të rritur përfshirjen, transparencën dhe llogaridhënien e autoriteteve publike vendore, përmes gazetarisë investigative, programeve dhe medias së shkruar, të cilët do të kontribuojnë në mjedisin e përgjithshëm mundësues, përmes ndërveprimit me organizatat e shoqërisë civile, për të nxitur debatin publik, diskutimet dhe idetë e tjera që ata mund të paraqitin për të përmirësuar demokracinë vendore. 
“Lëviz Albania” ka përfshirë një regjim dinamik monitorimi dhe vlerësimi me pesë drejtime, për të ndjekur përparimin e bërë dhe për të mësuar nga përvojat dhe qasjet e ndjekura. Ky regjim përfshin: 1) Raportimin përshkrues dhe financiar, bashkë me një anketë për të mësuarin dhe zhvillimin; 2) Barometrin e “Lëviz Albania” për të vlerësuar treguesit e demokracisë në mënyrë sasiore dhe cilësore para dhe pas çdo projekti, si dhe për vlerësimin e të gjitha projekteve së bashku pas katër vjetësh; 3) Angazhimin e gazetarëve investigues në bashki të synuara, për të mësuar me hollësi rreth asaj që është bërë; 4) Vlerësimin e ndërmjetëm dhe vlerësimin përfundimtar; dhe 5) Raportimin e rregullt para Bordit Këshillimor të projektit.
Strategjia e paraqitur këtu pasqyron shkallën dhe shumëllojshmërinë e përvojës së ofruar nga konsorciumi zbatues - Fondacioni i Shoqërisë së Hapur për Shqipërinë, Co-PLAN dhe Partners Albania. Konsorciumi bashkon organizatat vendore me përvojë të spikatur, të cilat ndajnë vlerat dhe qasjen metodologjike të Ambasadës Zvicerane. Anëtarët e Konsorciumit janë vetë menaxherë të efektshëm, zhvillues të shoqërisë civile dhe përfaqësues të ndryshimeve. Konsorciumi ofron përvojë të shquar në: 

	- Grante dhe menaxhim financiar 
	- Ndërtimin e koalicioneve 

	- Promovimin e barazisë gjinore dhe shoqërisë civile 
	- Mbështetjen kombëtare dhe vendore 

	- Qeverisjen vendore
	- Marrëdhëniet me median



Konsorciumi ka caktuar një ekip projekti me shumë përvojë dhe aftësi, të kryesuar nga znj. Valdet Sala. Gjatë fazës përgatitore, ekipi i projektit dhe grupi i ekspertëve kanë bashkë-vepruar me njëri-tjetrin, kanë kryer kërkime komplekse dhe të thelluara, kanë organizuar grupe fokusi për të vërtetuar konstatimet e studimit, kanë analizuar/shqyrtuar mjedisin e mediave dhe së bashku kanë hartuar dokumentin e projektit me një pjesëmarrje të madhe. 
Studimi përgatitor konfirmoi se “Lëviz Albania” vjen në kohën e duhur. Ndryshimet politike dhe të politikave të kohëve të fundit, duke përfshirë edhe ligjet e reja për decentralizimin, reforma territoriale dhe administrative, konsultimet publike dhe mundësitë për të marrë informacion, duhet jo vetëm të fuqizojnë njësitë e qeverisjes vendore, por edhe të krijojnë mundësi të reja për përfshirjen e qytetarëve dhe për mbikëqyrjen e punëve publike në nivel vendor. Këtë vit do të mbahen zgjedhjet e rëndësishme vendore, të cilat do të përcaktojnë se kush do t’i kontrollojë nënndarjet e reja administrative. Është e domosdoshme të përfitohet në mënyrë të mençur nga kjo mundësi. Kjo është çka “Lëviz Albania” është e gatshme të bëjë.



Buxheti total në vite
	Kodi
	Linja e buxhetit
	Viti 1 1.7.2015 -  1.7.2016
	Viti 2 1.7.2016 - 1.7.2017
	Viti 3 1.7.2017 - 1.7.2018
	Viti 4 1.7.2018 - 1.7.2019
	Fondet totale
	Përqindja e totalit

	Pjesa 2
	Zyra vendore (mbështetëse)
	39,573
	40,851
	40,851
	38,116
	159,391
	2.66%

	Pjesa 3a
	Ekspertët afatgjatë
	265,598
	265,598
	265,598
	265,598
	1,062,390
	17.71%

	Pjesa 3b
	Ekspertët afatshkurtër
	32,610
	31,780
	31,780
	51,230
	147,400
	2.46%

	Pjesa 3c
	Mbështetje vendore
	105,091
	101,530
	101,530
	99,022
	407,174
	6.79%

	
Pjesa 4
	Grante të nxitura nga kërkesa, grante individuale dhe reagim i shpejtë
	505,963
	1,198,258
	1,198,258
	559,058
	3,461,537
	57.69%

	
	projekt ndërsektorial IMF+ shërbime me vlerë të shtuar IMF për partnerët 
	135,902
	192,902
	192,902
	210,402
	732,108
	12.20%

	
	Rishikimi i jashtëm i projektit 
	 
	 
	30,000
	 
	30,000
	0.50%

	
	Fondet totale të projektit
	1,084,736
	1,831,204
	1,860,634
	1,223,426
	6,000,000
	100%

